**Gyál Város Önkormányzata Képviselő-testületének**

**…/2020. (…...) önkormányzati rendelete**

**a közösségi együttélés alapvető szabályairól és ezek elmulasztásának jogkövetkezményeiről**

**szóló 18/2013 (XI.05.) önkormányzati rendelet módosításáról**

Gyál Város Önkormányzatának Képviselő-testülete az Alaptörvény 32. cikk (2) bekezdésében, a Magyarország helyi önkormányzatairól szóló 2011. évi CLXXXIX törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX törvény 8. § (1) bekezdés b) pontjában, továbbá a közigazgatási szabályszegések szankcióiról szóló 2017. évi CXXV. törvény 6.§ (2) bekezdésében, 7.§ a) pontjában, 9.§ (2) bekezdésében és 11.§ (1) bekezdésében meghatározott feladatkörében eljárva a következőket rendeli el:

**1.§** **a közösségi együttélés alapvető szabályairól és ezek elmulasztásának jogkövetkezményeiről**

**szóló 18/2013 (XI.05.) önkormányzati rendelet (továbbiakban: ÖR) az alábbi rendelkezésekkel egészül ki:**

## „A fás szárú növények telepítése

14. § Fás szárú növény az ingatlan azon részén és oly módon telepíthető, hogy az - figyelemmel az adott faj, fajta tulajdonságaira, növekedési jellemzőire, szakszerű kezelésére - az emberi életet és egészséget nem veszélyeztetheti, a biztonságos közlekedést nem akadályozhatja, valamint nem okozhat kárt a meglévő építményekben, létesítményekben, és nem akadályozhatja azok biztonságos működését.

A fás szárú növények fenntartása, kezelése

15. § Tilos a fás szárú növények felületének jogellenes - a 16. § (1) bekezdésben foglaltakkal ellentétes - megsértése, csonkítása, továbbá részeinek közvetlen vagy közvetett károsítása.

16. § (1) A használó köteles gondoskodni az ingatlanon lévő fás szárú növények fenntartásáról, az adott faj tulajdonságainak megfelelő szakszerű kezeléséről (így különösen víz- és tápanyag-utánpótlásról, metszésről, növény-egészségügyi beavatkozásról), valamint szükség szerinti pótlásáról.

(2) A használó köteles gondoskodni az ingatlanán lévő fás szárú növények emberi életet, egészségét veszélyeztető részeinek eltávolításáról.

(3) A használó - ha jogszabály eltérően nem rendelkezik - köteles gondoskodni a fás szárú növények emberi életet, egészségét veszélyeztető származékainak, így különösen ágak, virágzat, termés, levelek összegyűjtéséről. A használó mentesül az összegyűjtési kötelezettség alól, amennyiben a humuszképződés nem ellentétes a terület rendeltetésével.

A közterületen lévő fás szárú növények kivágása és pótlása

17. § (1) A közterületen lévő fás szárú növény kivágását a fás szárú növény helye szerint illetékes jegyző engedélyezi.

(2) Település belterületén a fás szárú növénynek az élet-, egészség- vagy vagyonvédelmi okból - a 17. § (1) bekezdésében foglaltaktól eltérően - történt kivágása esetén

a) a kivágás tényét az azonnali intézkedést foganatosító 3 napon belül bejelenti a kivágás helye szerint illetékes jegyzőhöz;

b) ha a pótlás környezeti feltételei adottak, a jegyző a tulajdonost a pótlásra kötelezi.

(3) A jegyző a fás szárú növénnyel rendelkezni jogosultat a fás szárú növény kivágására kötelezi, ha a fás szárú növény az élet- vagy vagyonbiztonságot veszélyezteti, és e veszély másként nem hárítható el.

18. § (1) A közterületen lévő fás szárú növény kivágását követő 1 éven belül a használó köteles gondoskodni a növény helyben történő szakszerű pótlásáról.”

**2.§ Az ÖR 14.§ helyébe az alábbi rendelkezés lép:**

„19. § (1) E rendelet 2014. január 01. napján lép hatályba.

(2) E rendelet rendelkezéseit a hatálybalépést követően elkövetett cselekmények miatt indult eljárásokban kell alkalmazni.”

**3.§ Az ÖR 15.§ helyébe az alábbi rendelkezés lép:**

„20. § Hatályát vesztiGyál Város Önkormányzata Képviselő-testületének a közösségi együttélés alapvető szabályairól és ezek elmulasztásának jogkövetkezményeiről szóló 15/2013. (VI.28.) önkormányzati rendelete.”

**4.§ E rendelet 2020. április 1. napján lép hatályba, rendelkezéseit a hatályba lépését követően indult eljárásokban kell alkalmazni.**

**Gyál, 2020. március 2.**

 **Pápai Mihály Rozgonyi Erik**

 **polgármester címzetes főjegyző**